text: Pokkers vejr!
  17 august 2011 kl. 06.57
  Det dårlige vejr truer årets høst.
  Hvis ikke der snart kommer flere dage med sol og ingen regn, så vil landmændene få kæmpe udgifter til tørring af kornet.
  - Kornet er modent, men kan landmanden køre med sine maskiner på marken, og hvordan er kvaliteten, hvis der kan høstes,  spørger planteavlskonsulent Hans Kristan Skovrup fra Sønderjysk Landboforening i Vojens.
  I går høstede nogle få, men afgrøderne havde meget høje vandprocenter, så det skal tørres.
  - Jeg er bange for, at der er enkelte lave arealer her i landsdelen, hvor man ikke kan få høstet på grund af vand i markerne, siger Hans Kristan Skovrup.
  Som om den usikre høst ikke var nok, begynder mange landmænd efterhånden at bliver nervøse for, hvornår de kan komme i gang med de næste opgaver.
  Vinterrapsen skal sås, halmen skal bjerges, og i løbet af den næste måneds tid skal der sås vinterafgrøder?
  